ഷങ്കർ സംവിധാനം ചെയ്ത് തൊട്ടുമുൻപ് പുറത്തിറങ്ങിയ ബോയ്സ് എന്ന ചലച്ചിത്രത്തിന്റെ അവസാന ഘട്ട നിർമ്മാണ പ്രവർത്തനങ്ങൾക്കിടയിലാണ് ഈ കഥയുടെ മൂലരൂപം ഷങ്കർ തയ്യാറാക്കിയത്. സ്വന്തം ജീവിതത്തിൽ തന്നെ ആദ്യകാലഘട്ടങ്ങളിൽ അനുഭവിക്കേണ്ടിവന്നിട്ടുള്ള സാമൂഹിക പ്രശ്നങ്ങളെയും അഴിമതി മൂലമുണ്ടായ പ്രശ്നങ്ങളെയുമാണ് ഷങ്കർ ആധാരമാക്കിയത്. 2003 നവംബറിൽ ആരംഭിച്ച അന്നിയന്റെ നിശ്ചലചിത്ര ഛായാഗ്രഹണം 2004 മാർച്ചിൽ പൂർത്തിയായി. ഇതിനെത്തുടർന്ന് ചിത്രീകരണം ആരംഭിച്ചെങ്കിലും ഏതാനും പ്രാവശ്യം കാലതാമസങ്ങൾ നേരിട്ടതിനാൽ ചിത്രീകരണം 14 മാസങ്ങൾ നീണ്ടുനിന്നു. <MASK>, തഞ്ചാവൂർ, വില്ലുപുറം, ചെന്നൈ എന്നിവിടങ്ങളിലാണ് അന്നിയൻ പ്രധാനമായും ചിത്രീകരിച്ചത്. കൂടാതെ ഗാനരംഗങ്ങൾ ആംസ്റ്റർഡാം, മുംബൈ, മലേഷ്യ, തെങ്കാശി എന്നിവിടങ്ങളിലും ചിത്രീകരിച്ചു. ത്യാഗരാജ ആരാധന സംഗീതോത്സവം ഈ ചിത്രത്തിലെ ചിത്രീകരണത്തിനുവേണ്ടി പുനഃസൃഷ്ടിച്ചിട്ടുണ്ട്. ഒപ്പം ഒരു സംഘട്ടന രംഗത്തിൽ ടൈം സ്ലൈസ് ഛായാഗ്രഹണം ധാരാളം ഉപയോഗിച്ചതും ഏറെ ശ്രദ്ധേയമായിരുന്നു.
അന്നിയൻ
വില്ലുപുറം ഹൈദരാബാദ് ചെന്നൈ മുംബൈ